[{"text_idx": "#000014", "text": "Gallwn fod yn gyflogwyr gwell ac yn Wasanaeth gwell yn gyffredinol, os ydym yn cynrychioli ein holl gymunedau. Mae staff a\u0302 chefndiroedd amrywiol iawn o ran ethnigrwydd, treftadaeth a diwylliant yn dod a\u0302 chyfoeth o brofiad, gwybodaeth a sgiliau yn ogystal a\u0302 phrofiad bywyd ac mae hyn oll yn ein helpu ni i helpu\u2019r cyhoedd."}, {"text_idx": "#000015", "text": "Mae tirwedd amrywiol yn helpu gwneud Cymru\u2019n wlad unigryw a gwerthfawr; ac yma yng Ngwasanaeth Ta\u0302n ac Achub De Cymru, credwn yr un peth am amrywiaeth ein pobl. Po fwyaf amrywiol yw ein gweithlu, y gorau y gallwn fel gwasanaeth gwrdd ag anghenion ein holl gymunedau."}, {"text_idx": "#000016", "text": "Yn gyfredol, mae 1.4% o\u2019n staff o grwpiau ethnig gwahanol, ac rydym yn dymuno newid hyn yn sylweddol gan ein bod yn credu\u2019n wirioneddol fod angen i wasanaeth mor bwysig a\u0302 hyn adlewyrchu pawb yr ydym yn eu gwasanaethu."}, {"text_idx": "#000017", "text": "Dros yr ychydig flynyddoedd diwethaf, mae Gwasanaeth Ta\u0302n ac Achub De Cymru wedi gwireddu ein geiriau; daethom yn aelodau o Stonewall, cynhaliwyd diwrnodau cyrchu i fenywod yn ogystal a\u0302 phobl o amrywiol gefndiroedd ethnig, mynychwyd digwyddiadau cymunedol megis MELA yng Nghaerdydd, cydweithiwyd ag asiantaethau allweddol fel Race Equality First, ac aethom allan i holi pobl beth maen nhw ei angen gennym."}, {"text_idx": "#000018", "text": "Er, yn gyfredol, fod gan y Gwasanaeth staff sydd ag amrediad eang o gefndiroedd ethnig \u2013 o Asiaid i Pwyliaid \u2013 rydym yn annog mwy o bobl yn agored i\u2019n hystyried ni fel cyflogwr posib. Felly, os oes gennych ddiddordeb mewn AD, TGCh, swyddi Gweinyddol, gweithio yn yr Adran Reoli ac wrth gwrs bod yn Ymladdwr Ta\u0302n, parhewch i gyrchu\u2019r tudalennau Gyrfaoedd a\u2019n swyddi gwag diweddaraf i ddarganfod mwy."}, {"text_idx": "#000020", "text": "Beth mae fy ro\u0302l yn ei gynnwys: Rwy\u2019n gwasanaethu fy nghymuned fel ymatebwr cyntaf i ddigwyddiadau ta\u0302n ac achub yn ogystal a\u0302 chefnogi\u2019r gymuned trwy ymgysylltu a rhannu ymwybyddiaeth o ddiogelwch. Dyma\u2019r gwaith mwyaf boddhaus a ges i erioed."}, {"text_idx": "#000021", "text": "Cyngor: Dysgwch am yr hyn y mae diffoddwr ta\u0302n yn ei wneud i\u2019w cymuned trwy\u2019r rhaglenni rydym yn cymryd rhan ynddynt yn ogystal a\u0302 sut rydym yn cefnogi ac yn annog diogelwch. Cadwch eich meddwl a\u2019ch corff yn heini a gwnewch ddigon o ymarfer corff. Cysylltwch a\u0302\u2019ch gorsaf leol a gofynnwch a allech chi ymweld a chael gwybod mwy am ein rolau. Ond yn bennaf oll, mae angen agwedd gadarnhaol arnoch chi. Dyfalbarhewch trwy gydol y broses ymgeisio a chadw\u2019r agwedd gadarnhaol honno!"}, {"text_idx": "#000022", "text": "Fy enw i yw Melusi, rwy\u2019n 23 mlwydd oed ac wedi ennill Gradd mewn Cynaliadwyedd Gwasanaethau Cyhoeddus Cymru. Rwy\u2019n ystyried fy hun yn Gymro Du, gan fod fy rhieni wedi cael eu geni yn Zimbabwe a fy mod i wedi cael fy magu yma yng Nghymru."}, {"text_idx": "#000023", "text": "Mae fy ro\u0302l fel Graddedig yng Ngwasanaeth Cyhoeddus Cymru yn cynnwys gweithio rhwng dau sefydliad gwasanaeth cyhoeddus, Gwasanaeth Ta\u0302n De Cymru a Chymdeithas Tai Hafod, i helpu gwella ansawdd gwasanaethau i\u2019r cyhoedd. Mae hyn yn cynnwys cydnabod cyfleoedd ar gyfer cydweithio a dysgu ar y cyd, yn enwedig gweithio ar brosiectau sy\u2019n seiliedig ar gynaliadwyedd wrth i\u2019r ddau sefydliad weithio tuag at gyrraedd eu targedau datgarboneiddio ac amgylcheddol."}, {"text_idx": "#000024", "text": "Mae ymuno a\u0302\u2019r Gwasanaeth Ta\u0302n yn gyfle unigryw i weithio\u2019n agos gyda chymunedau ar draws De Cymru. Mae amrywiaeth o rolau ar gael ar draws meysydd gweithredol a chorfforaethol y Gwasanaeth, ac mae\u2019r rhain i gyd yn allweddol i ddiogelu a gwella profiadau\u2019r sawl yr ydym yn eu gwasanaethu. Mae hefyd ddigonedd o gyfleoedd datblygu i barhau i herio\u2019ch hun mewn swyddi newydd ac amrywiol."}, {"text_idx": "#000025", "text": "Fy enw i yw Alex, ac rwy\u2019n ddiffoddwr ta\u0302n yn Aberbargod. Ymunais a\u0302 GTADC yn 2010 yn 22 oed. Des i adref o\u2019r ysgol un diwrnod i weld digwyddiadau erchyll 9/11 ar y teledu ac roeddwn i mor ofidus nad oedd unrhyw beth y gallwn ei wneud i helpu. O\u2019r diwrnod hwnnw ymlaen roeddwn i\u2019n gwybod fy mod i eisiau bod yn ddiffoddwr ta\u0302n. Mae fy mam yn dod o Belize CA, mae fy nhad yn Gymro. Rwy\u2019n ystyried fy hun yn Brydeiniwr du."}, {"text_idx": "#000026", "text": "\u201cWrth unrhyw un sy\u2019n ystyried swydd o fewn y Gwasanaeth Ta\u0302n, rwy\u2019n dweud GWNEWCH E! Nid yn unig y mae\u2019n eich gwthio i oresgyn terfynau nad oeddech erioed yn gwybod a oedd gyda chi, ond mae hefyd yn dangos i chi pwy ydych chi fel person. Dyma\u2019r swydd fwyaf gwerth chweil yn y byd !\u201d"}, {"text_idx": "#000027", "text": "Pwy sy\u2019n eich ysbrydoli chi a pham?"}, {"text_idx": "#000028", "text": "Fel cefnogwr pe\u0302l-fasged, cefais fy ysbrydoli gan Michael Jordan. Mae ei benderfyniad, ei egni, a\u2019i feddylfryd enillydd yn fy ngwthio i fod y person gorau y gallaf fod."}, {"text_idx": "#000030", "text": "Newidiodd y ffilm honno fy meddwl a\u2019r ffordd \u2018rwy\u2019n gweld y byd yn llwyr, sut bydda i\u2019n trin pobl a\u2019r hyn y byddaf yn ei wneud i helpu eraill a chynnwys pawb. Cyfrannodd y ffilm hon yn fawr at y person yr ydwyf heddiw."}, {"text_idx": "#000032", "text": "Rwy\u2019n Ddiffoddwr Ta\u0302n cymwys, ar o\u0302l pasio fy nghyfnod datblygu 2 flynedd fis diwethaf. Mae\u2019r yrfa newydd mor gyffrous, mae llawer o gyfleoedd newydd a phethau i\u2019w dysgu i gyd at ddiben gwasanaethu\u2019r bobl yn ein cymunedau."}, {"text_idx": "#000033", "text": "Ymunais a\u0302\u2019r gwasanaeth ta\u0302n 12 mlynedd yn o\u0302l ac o\u2019r blaen bues i\u2019n gweithio yn yr adran Gyllid fel cynorthwyydd Caffael, ac yna fel dechnegydd CADD yn yr adran Diogelwch Ta\u0302n Busnes"}, {"text_idx": "#000037", "text": "O ran y sefydliad ei hun, mae\u2019r hyn a wna, ei weledigaeth a\u2019i werthoedd craidd yr un mor bwysig i mi a\u0302\u2019r ro\u0302l swydd, felly er nad ydw i yn y rheng flaen yn taclo tanau neu sefyllfaoedd brys yng Ngwasanaeth Ta\u0302n ac Achub De Cymru, rwy\u2019n gwybod fy mod yn cyfrannu\u2019n anuniongyrchol yn y cefndir wrth \u2018wneud De Cymru\u2019n ddiogelach wrth leihau risg\u2019. Mae cwmni ond cystal a\u0302\u2019r gweithwyr sy\u2019n gweithio iddo, felly mae ro\u0302l AD wrth atynnu, datblygu a chadw staff yn bwysig i sicrhau y cyflawnir yr amcanion o wasanaethu\u2019r cymunedau lleol."}, {"text_idx": "#000038", "text": "Beth sy\u2019n amlwg yw\u2019r amgylchedd cynhwysol o fewn GTADC a\u2019r diwylliant o ymgysylltu sefydliadol y profais yn y Pencadlys ers i mi fod yma. Rwyf wedi teimlo\u2019n gartrefol ac yn teimlo fy mod yn gall cyfranogi a chyflawni fy mhotensial o fewn fy ro\u0302l. Bu cyfleoedd i ddatblygu fy sgiliau. Rwyf wedi cymryd rhan mewn hyfforddiant Cymorth Cyntaf, hyfforddiant hydwythedd a sgiliau Excel estynedig. Anogir cyfathrebu agored ac mae mynediad at sianelau sy\u2019n cynnig llais i\u2019r gweithiwr. Er enghraifft, mae fforwm Shout yn ffordd dda i bawb rhannu syniadau. Mae ffocws ar les gweithwyr ac mae nifer o fentrau sy\u2019n cefnogi hwn \u2013 polisiau sy\u2019n ystyriol o deuluoedd, rhaglenni ymwybyddiaeth o iechyd meddwl, cyfleoedd elusennol, gwirfoddoli a chodi arian ac \u2018awr y gampfa\u2019 i enw ond ychydig. Mae hyn oll yn dangos ymroddiad real i mi gan Wasanaeth Ta\u0302n ac Achub De Cymru\u2019n buddsoddi yn ei staff."}, {"text_idx": "#000039", "text": "Dim ond proffesiynoldeb a chydbarchu a brofais o fewn y Gwasanaeth ac mae hefyd perthynas gwirioneddol o fewn y Ti\u0302m CG. Mae\u2019n adran hynod brysur, ond mae hwn wedi\u2019n hysgogi ni i weithio\u2019n ddi-asiad fel ti\u0302m ac i chwilio am ffyrdd o wella a symleiddio prosesau mewnol. Ar y cyfan, mae e wedi bod yn brofiad cadarnhaol ar lefel broffesiynol a phersonol yng Ngwasanaeth Ta\u0302n ac Achub De Cymru yn ystod y 9 mis ers i mi fod yma."}]